আবদুল বাতেন বলেন, ঢাকা মহানগর পুলিশের (ডিএমপি) গোয়েন্দা উত্তর বিভাগ বিশেষ অভিযান পরিচালনা করে ফরহাদ হত্যা মামলার মূল হোতাসহ পাঁচজনকে গ্রেপ্তার করে। এ সময় তাদের কাছ থেকে চারটি বিদেশি আগ্নেয়াস্ত্র, চারটি ম্যাগাজিনসহ ১২টি গুলি উদ্ধার করা হয়। গ্রেপ্তার হওয়া ব্যক্তিরা হলেন মো. জাকির হোসেন, মো. আরিফ মিয়া, মো. আবুল কালাম আজাদ ওরফে অনির, মো. বদরুল হুদা ওরফে সৌরভ ও মো. বিল্লাল হোসেন ওরফে রনি।